Batu Bersurat Lubuk Layang

Batu Bersurat Lubuk Layang, juga dikenali sebagai Batu Bersurat Kubu Sutan, ialah sebuah batu bersurat yang ditemukan pada tahun 1970 di kampung Kubu Sutan, nagari Lubuk Layang, kecamatan Rao Selatan, di Sumatera Barat.

Batu bersurat ini terpahat pada batu kapur, kedudukannya condong kerana sebahagiannya terkubur di dalam tanah. Tinggi batu bersurat ini ialah 85 cm di bahagian yang tidak terkubur, dan 43 cm di bahagian yang terkubur, dengan lebar 42 cm dan tebal 18 cm. Tulisan terdapat pada kedua-dua belah sisi batu, bahagian depan 9 baris dan bahagian belakang 7 atau 8 baris, dalam campuran Bahasa Melayu Kuno dan Bahasa Jawa Kuno. Banyak tulisan yang sukar dibaca kerana sudah haus. Batu bersurat ini tidak bertarikh, tetapi apabila dilihat secara paleografis maka diperkirakan berasal dari pemerintahan Raja Adityawarman juga.

Isi batu bersurat ini menyebutkan seorang raja muda/putera mahkota (Sanskrit: yuwaraja) bernama Bijayendrawarman yang membuat stupa di tempat yang disebut Parwatapuri. Ini menunjukkan kemungkinan sistem pemerintahan yang menyerupai Majapahit telah diterapkan pada masa itu, di mana anak raja yang lebih muda dihantar ke wilayah sempadan untuk menjadi penguasa tempatan.

Kandungan 
Kandungan batu bersurat ini menurut pembacaan de Casparis, seperti berikut:

A.
 . . . śrī /
 pūrṇṇa .. nira
 ......surimadana
 dhr . . iḥ // O // O //
 ___ amarawijaya yauwāsutajata
 tendrawarma . satatawibhawa pujāpa-
 / dhid. . itatārasadawaca ti
 / ṛṣ a[r.ārsa]-bhakti di mātapitāra sakala
 / prāptiswastha śanta . . tan

B.
 sugatayawāta / 
 nṛpati Bijayawarmma
 namokṣam // O // O //
 srī yauwarāja Bijayendrasekhara
 . . kṛtya . astu paripūrṇṇasobhitā / ku
 na pamuja di pitāmahā darādi
 srī Indrakīlaparwwatapurī // O //

Lihat juga 
 Adityawarman
 Kerajaan Pagaruyung
 Rao Selatan, Pasaman

Rujukan 

Batu bersurat
Minangkabau